Olympic Hopes 2018 (ORT) beszámoló

Az Olympic Hopes 2018 évi versenye Budapesten került megrendezésre a február 2-4 – i hétvégén. A verseny péntek délelőtt edzés lehetőséggel kezdődött és vasárnap kora délután ért véget. A résztvevő 12 csapat, összesen 5 országból érkezett, cseh (3) , orosz (4), lengyel (3), magyar (1), holland (1) összetételben. A korosztály összetétele vegyes volt, a legfiatalabbak 9-10 éves, míg a legidősebbek a 14-15 éves korosztályból kerültek ki. A magyar csapat korösszetétele inkább az idősebb korosztályba tartozott, átlagéletkoruk 13,5 év volt.

A Magyar csapat összetétele:

Spiller Tiziana (14 év) – nem regisztrált játékos

Nagy Lola (12 év)

Nagy Laura vice skip (13 év)

Joó Linda skip (14 év)

A lebonyolítás svájci rendszerben, induláskor 4x3 csapatos csoportokkal, első meccs csoporton belül, sorsolással indult, 6 end –es meccseket játszva. Első, pénteki ellenfelünk a csak fiúkból álló Moskovich (orosz4) csapata volt, mely izgalmas meccsen végül győzelemmel zárult.

Szombaton került sor a következő két mérkőzésre, mely közül az első a csoporton belüli második összecsapás volt, így a Poland 2 (lengyel2) csapata volt a következő ellenfél. Az ellenfél gyengébbnek bizonyult, így viszonylag könnyebb meccsen győzni tudtunk.

A két csoportmérkőzés után kinyílt a rendszer, ahol két meccs után az A csoport első helyén a C csoport szintén első helyén álló csapattal mérkőztünk meg. Ellenfelünk egy tisztán lány csapat a SVSM ST-Petersburg (orosz) csapata volt, mely mérkőzés már elég komoly és szoros összecsapást hozott. A mieink végül szoros meccsen alulmaradtak, így a brozmérkőzés várt ránk a követező fordulóban.

Csapatunk vasárnap a bronzéremért játszhatott a z Adamant Kids (orosz) néven futó, fiatal fiúkból álló csapat ellen vasárnap. A mérkőzés egyértelmű győzelemmel zárult, így a mieink hozhatták el a bronzérmet.

A verseny kellemes légkörben zajlott, szombat este közös party-t is rendeztek a gyerekeknek, ami szintén jó hangulatú esemény volt.

A csapategység megvolt, a gyerekek nagyon jól érezték magukat. A csapat összetétele 2 rutinos, 1 kezdő versenyző és 1 nem regisztrált játékosból állt, ráadásul Tiziana ezen a hétvégén a saját sportágában is országos bajnokságon vett részt, így a csapat 2 meccsen 3 fővel állt ki. Mindenképpen dícsérendő, hogy nem ijedtek meg a feladattól, egymást segítve és abszolút csapatként működve vették a z akadályokat.

Végeredmény:

1. Adamant (orosz 1)
2. SVSM ST-Petersburg (orosz 3)
3. Magyar csapat

Beszámolót összeállította: Nagy Gyöngyi

Budapest, 2018-02-12